24/12/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
Anuncio de sometemento a información pública da solicitude de consolidación como definitiva dunha plataforma de traballos na zona da obra de toma do Salto de Fervenza II, no concello de Dumbría (A Coruña) (Exped.7/184/6)

Anuncio de sometemento a información pública da solicitude de consolidación como definitiva dunha plataforma de traballos na zona da obra de toma do Salto de Fervenza II, no concello de Dumbría (A Coruña) (Exped.7/184/6) A sociedade Ferroatlántica, SAU, solicitou o 21/08/2017 autorización en Augas de Galicia para a consolidación como definitiva dunha plataforma executada provisionalmente durante as obras de construción da zona da toma do Salto de Fervenza II, no concello de Dumbría (A Coruña), presentando o 08/01/2019 nova documentación técnica complementaria á mesma. En cumprimento do disposto no artigo 52.2 do Real decreto 849/1986, do 11 de abril, polo que se aproba o Regulamento do Dominio Público Hidráulico, sométese ao trámite de información pública a documentación achegada en xaneiro de 2019, titulada “Modificación Aprovechamiento Hidroeléctrico río Xallas. Documentación complementaria. Salto de Fervenza II. Solicitud de trabajos adicionales. Respuesta a requerimiento de documentación. Diciembre 2018” na que se recollen as seguintes actuacións a realizar: – Nivelación da superficie da plataforma con saburra. – Tratamentos de restauración na coieira da zona de ribeira. – Tratamentos de restauración nos noiros. – Peche da parte superior da coieira mediante balaustrada rústica de madeira. – Instalación de carteis informativos. O que se fai público aos efectos do seu coñecemento xeral, co fin de que aquelas persoas naturais ou xurídicas que se consideren afectadas nos seus dereitos poidan formular, por escrito, cantas alegacións, observacións, suxestións e reclamacións estimen procedentes, persoalmente ou por medio do seu representante con poder suficiente, e que poderán presentarse por calquera dos medios recollidos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, dentro do prazo improrrogable de 20 días, que comezará a computarse a partir da data de publicación do presente anuncio no Boletín Oficial da provincia de Coruña. Este anuncio, ademais da súa inserción no mencionado boletín, será obxecto de exposición ao público no taboleiro de anuncios do Concello de Dumbría. Para os expresados efectos, estará dispoñible unha copia da solicitude de autorización así como da documentación técnica achegada polo peticionario, para que poidan ser examinadas nas dependencias administrativas de Augas de Galicia, sitas na rúa Tomiño, n.º 16-baixo, 15703, Santiago de Compostela, así como nas dependencias do Concello de Dumbría (rúa do Concello, s/n, 15151 Dumbría, A Coruña), e na páxina web deste organismo de conca http://augasdegalicia.xunta. gal (na sección denominada Participación Pública). Santiago de Compostela, 17 de decembro de 2019. O subdirector xeral de xestión do Dominio Público Hidráulico Mayra Vanessa Gonzalez de San Pedro Armangue